กระทรวงวัฒนธรรม จัดประชุมชี้แจงแนวทางการปฎิบัติแก่ผู้ประกอบกิจการกองถ่ายละคร ภาพยนตร์และวิดิทัศน์
กระทรวงวัฒนธรรม จัดประชุมชี้แจงแนวทางการปฎิบัติแก่ผู้ประกอบกิจการกองถ่ายละคร ภาพยนตร์และวิดิทัศน์ นางยุพา ทวีวัฒนะกิจบวร รองปลัดกระทรวงวัฒนธรรม ในฐานะโฆษกระทรวงวัฒนธรรม กล่าวว่า ตามที่รัฐบาลได้มีมาตรการผ่อนปรนให้มีการประกอบกิจการกองถ่ายภาพยนตร์และวีดิทัศน์ เพื่อบรรเทาผลกระทบจากการแพร่ระบาดของโรคโควิด-19 ระยะที่ 2 กระทรวงวัฒนธรรม จึงกำหนดจัดการประชุมชี้แจงรายละเอียดที่เกี่ยวข้อง ทั้งด้านมาตรการที่จะดำเนินการถ่ายทำภาพยนตร์และวีดิทัศน์ และ มาตรการทางด้านสาธารณสุข  เพื่อให้ความรู้ ความเข้าใจเกี่ยวกับข้อกำหนดต่อผู้ประกอบกิจการด้านภาพยนตร์และวีดิทัศน์เพิ่มเติมในวันพรุ่งนี้ (18 พ.ค.) เวลา 09.30 น. ซึ่งจะมีการถ่ายทอดสดทางเฟสบุ๊คกระทรวงวัฒนธรรม   นอกจากนี้ นายอิทธิพล คุณปลื้ม รัฐมนตรีว่าการกระทรวงวัฒนธรรมพร้อมด้วยนายสาธิต ปิตุเตชะ รัฐมนตรีช่วนว่าการกระทรวงสาธารณสุข จะลงพื้นที่ตรวจเยี่ยมกองถ่ายทำภาพยนตร์และวีดิทัศน์ที่ ACT Studio และบริษัท เวิร์คพอยท์ เอนเทอร์เทนเมนท์ เพื่อให้มีการดำเนินมาตรการเป็นไปด้วยความเรียบร้อย อีกด้วย